### Beslutning

Anbefales.

### Sagsfremstilling

## Resume og sagens baggrund

Kommunalbestyrelsen har budgetteret med etablering af Kulturhus i [adresse], og der er udarbejdet et projekt, hvor det tidligere [adresse] på [adresse] ombygges til kulturhus. Kommunen har desuden overtaget pakhuset og nabobygningerne, det tidligere Havnekontor samt værkstedsbygning. Planlægning for Kulturhus til offentlige formål forudsætter et tillæg til kommuneplanen samt lokalplan. Sagen lægger op til, at kommunalbestyrelsen godkender planforslag til offentlig fremlæggelse.

## Indstillinger

Direktøren indstiller, at

1. Forslag til Tillæg nr. 10 til [adresse] 2021-2032 godkendes til offentlig fremlæggelse i 4 uger, jf. bilag 1
2. Forslag til Lokalplan 591 for Kulturhus mv. i [adresse] godkendes til offentlig fremlæggelse i 4 uger, jf. bilag 2
3. Vurdering om, at der ikke skal gennemføres en miljøvurdering af planforslagene, offentliggøres med klagefrist på 4 uger, jf. bilag 3
4. Administrationen bemyndiges til at foretage nødvendige redaktionelle ændringer til planforslagene forinden offentlig bekendtgørelse

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Igennem de seneste år er der arbejdet på at skabe nye aktiviteter i [adresse] og forbedre sammenhæng mellem [adresse] og [adresse]. Med lokalplanen er det hensigten at skabe rammerne for omdannelse af havnens tidligere pakhus til kulturhus, samt at indrette det tidligere Gundhild Søndergaard bygning, med tilhørende værkstedsbygning, til restauration, kunstatelier mv., som kan understøtte og udvikle Havneparkens rekreative aktiviteter.

En række intentioner ligger til grund for planlægningen:

* Bebyggelse skal danne visuel og funktionel sammenhæng mellem by og havn og sikre en arkitektonisk og landskabelig helhed mellem [adresse], [adresse] og havnefronten.
* Udearealer skal indeholde varierede muligheder for ophold og udfoldelse samt adgang til vandet. Gode udsigtspunkter skal prioriteres og opholdssteder skal udformes med forskellige karakteristika under hensyn til solorientering og vindretninger. Der skal sikres tilstrækkelige belysningsforhold, tilpasset områdets maritime karakter og området skal generelt indrettes, så det opleves som et trygt og sikkert sted at færdes.
* Grønne flader tilføres i det meget grus- og stenbelagte område og velplacerede træer skal fungere som skalaformidlere mellem den monumentale bygning og den omgivende havnepark. Samtidig er det vigtigt at arbejde med en aktiv og indbydende kantzone mellem kulturhusets gulv niveau og den omgivende havnepark.

[adresse] har potentialet til at blive Steven Vestergaard pulserende hjerte, der kan understøtte [adresse] kulturelle liv og aktiviteter. Ombygningen til kulturhus vil bidrage til en aktiv Havnepark året rundt, da bygningen fremadrettet blandt andet vil fungere som en overdækket del af den offentlige plads - et kulturelt samlingspunkt for by, borgere og besøgende.

*Forslag til Kommuneplantillæg nr. 10 (bilag 1)*
Kommuneplantillægget udlægger nyt rammeområde til kulturhuset, K01.OF02, som erstatter en del af det eksisterende rammeområde K01.R03. Afgrænsningen af rammeområde K01.R03 tilpasses og bestemmelserne justeres til aktuelle behov.

*Forslag til lokalplan nr. 591 (bilag 2)*

Lokalplanens formål er at:

* underbygge sammenhængen mellem Bymidten og [adresse] ved at etablere kulturhus, restauration og atelier ved [adresse]
* åbne mulighed for at pakhuset kan anvendes til kulturhus, og at det tidligere havnekontor og værkstedbygning kan benyttes til restaurationsformål, atelier, galleri mv.
* skabe grundlag for at udvide og renovere det tidligere pakhus, således det fremstår med øget længde og ligner oprindelige tagprofil
* sikre, at friarealerne omkring bygningerne kan få en flersidig anvendelse til rekreative formål med offentlig adgang og til udeservering for områdets restaurant/cafe

Lokalplanen er inddelt i to delområder, jf. kortbilag 2, til henholdsvis offentlige formål og rekreative formål, og de nærmere muligheder for anvendelse beskrives.

*Bebyggelse*Lokalplanens projekter tager afsæt i eksisterende bygninger som gennem ombygninger og tilbygninger danner ramme for de fremtidige anvendelsesmuligheder. Det tidligere Havnekontor ombygges til restauration med udgangspunkt i den nuværende bygnings maritime karakter, -terrassen på 1. etage kan fx udvides, og der kan etableres elevator.

Pakhusets historiske og karakteristiske tagprofil genskabes i hovedtræk ved at placere en ny bygningskrop ovenpå den eksisterende teglbygning fra 1913, samt ved at tilføje yderligere etageareal mod vandet. Ombygningen indebærer, at bygningen forlænges med ca. 15 m, og bygningens højde forøges til ca. 19 meter over terræn og giver plads til den høje fjerde etage med gennemgående vinduesbånd.

Ny bebyggelse og tilbygninger skal tilpasses den eksisterende bebyggelse og områdets havnekarakter, således at den med hensyn til anvendelse af facade- og tagmaterialer, farver og udformning af bygningsdele ikke virker fremmed i forhold til det omgivende miljø.

Pakhusets eksisterende murede facader med gule mursten bevares med sin oprindelige overflade, som, præget af tidens tand og mange års forskelligartet anvendelse, fortæller om husets historie. Mod [adresse] kan pakhusets mur med fordel brydes med vinduer og friholdte felter til fx storskærm, beplantning mv., sammensat til en harmonisk og god helhed.

Pakhusets tilbygning udføres med lette facade- og tagbeklædninger, fx af metal i matte overflader som cortenstål, genbrugsaluminium, zink og træ, som klart adskiller sig fra murens overflade, men samtidig taler ind i havnemiljøets rustikke og karske præg.

Lokalplanområdets øvrige bygninger skal så vidt muligt bevares i nuværende skikkelse.

*Visualisering*Planområdet ligger inden for den bynære del af kystnærhedszonen, som er omfattet af planlovens bestemmelser om planlægning i kystområderne, herunder en vurdering af lokalplanens bebyggelse og anlægs visuelle påvirkning. I byzone skal der foretages en visuel vurdering, når der er tale om en reel påvirkning af kysten. Visualiseringerne findes i lokalplanens redegørelse.

*Miljøscreening, jf. bilag 3*Administrationen har gennemført en screening efter lov om miljøvurdering af planer og programmer og af konkrete projekter (VVM), jf. bilag 3. På baggrund af denne screening vurderer administrationen, at planforslagene ikke vil få væsentlig indvirkning på miljøet, og der således ikke skal udarbejdes miljørapport.

Konklusionen på screeningen er, at planforslaget ikke vurderes at kunne få væsentlig indvirkning på miljøet, hvorfor det ikke er omfattet af krav om miljøvurderingsrapport.

På baggrund af screeningen bemærkes det, at lokalplanen vil medføre en visuel forandring af det pågældende område. Pakhuset vurderes at have en bygningskulturel værdi, der bidrager positivt til området. Bygningen transformeres med respekt for bygningens historie og opførelsestidspunkt.

Der er som følge af screeningen udarbejdet notat om de trafikale forhold med fokus på sikkerhed, fremkommelighed og parkering. Notatets konklusioner er præsenteret i lokalplanens redegørelse og indgår i den videre planlægning.

Der udarbejdes et undersøgelsesoplæg, hvorefter det skal afgøres, hvorvidt der skal indhentes tilladelse efter jordforureningslovens § 8.

Ved screeningen er det desuden bemærket, at der i lokalplanområdet kan være udfordringer med havvandsstigninger, som derfor bliver et fokusområde i forbindelse med projekteringen.

*Det videre forløb*Godkendes planforslagene vil de blive fremlagt i offentlig høring i 4 uger. Herefter vil eventuelle bemærkninger mv. blive behandlet. Det forventes, at planforslagene kan fremlægges til endelig godkendelse primo 2024.

## **Økonomiske konsekvenser**

Ingen.